**ZAHTJEV ZA HITNO UKLANJANJE NEDOZVOLJENOG SADRŽAJA NA STRANICI**

***[unijeti naziv stranice]***

Poštovani,

Obrаćаm vam se slijedom činjenice da se na vašoj domeni ***[unijeti link stranice]*** nalazi sadržaj pod sljedećim nazivom:  

1. **“*[unijeti naziv konkretnog sadržaja]***” objavljen ***[unijeti datum]*** od strane ***[unijeti naziv korisnika (username) koji je postavio sadržaj]*** na sljedećem linku: ***[unijeti točan link koji vodi ka spornom sadržaju]***

Imajući u vidu činjenicu da se radi o sadržaju koji je nastao u privatnom okruženju te koji prikazuje osobu koja ni na koji način nije dala suglasnost za objavljivanje istoga, kao i da spomenuti sadržaj nije namijenjen neovlaštenom dijeljenju na internetu, povrijeđena su moja prava osobnosti na spolnu slobodu, privatnost te čast i ugled, slijedom čega mi je kao žrtvi nanesena nemjerljiva neimovinska šteta. 

Također, ovakvim postupanjem ostvarena su i obilježja kaznenih djela. Naime Kazneni zakon Republike Hrvatske u članku 144.a. propisuje da će se kaznom zatvora do tri godine  kazniti osoba koja zloupotrijebi odnos povjerenja i bez pristanka snimane osobe učini dostupnom većem broju osoba snimku spolno eksplicitnog sadržaja koja je snimljena uz pristanak snimljene osobe, ali isključivo za osobnu uporabu. Dodatno, članak 146. Kaznenog zakona propisuje kažnjavanje zatvorskom kaznom do jedne godine za radnje prikupljanja, obrade ili korištenja osobnih podataka fizičke osobe, dok je kazna zatvora do tri godine predviđena za situacije kada se osobni podaci u svrhu daljnje obrade iznose iz Republike Hrvatske te kada se isti objavljuju ili čine dostupnima drugim osobama, ili kada se radnjom prikupljanja, obrade ili korištenja osobnih podataka fizičke osobe pribavi znatna imovinska korist ili prouzroči znatna šteta.

Stoga Vas molim da navedeni sadržaj uklonite bez odlaganja.  

Dodatno napominjem da su s moje strane poduzete sve mjere prikupljanja digitalnih dokaza te da u nadolazećem periodu namjeravam koristiti sva dostupna prava sredstva te se obratiti svim institucijama nadležnim za pružanje zaštite žrtvama i progon počinitelja kaznenih djela.

Imajući u vidu navedeno, molim da odgovorite na ovaj zahtjev u najkraćem mogućem roku te me obavijestite o uklanjanju spornog sadržaja.

Za sva dodatna pitanja i informacije, stojim na rаspolаgаnju.

Srdačan pozdrav,

\_\_\_\_\_\_\_\_\_\_\_\_\_\_\_\_\_\_